Lav et referat af nedenstående tekst:

Tekst:
Han er født i det nordjyske og vækker ikke megen opsigt, når han går på gader og stræder i Danmark. Sådan er det langt fra i Canada. Her er Nikolaj Ehlers lidt af en superstjerne. Natten til lørdag fik han atter suset af at blive tiljublet. Her var den 26-årige ishockeyspiller nemlig atter tilbage på isen for sin klub, Winnipeg Jets, som nyder stor succes i NHL. Den hurtige aalborgenser har ellers måttet se holdets sidste mange kampe fra tribunen, da han har været ude med en skade siden slutningen af oktober. Ehlers har været ramt af sportsbrok, og i november måtte han tage konsekvensen for at blive sin skade kvit. Han måtte en tur på operationsbordet. Lovprises af holdkammerat Natten til lørdag var han som bekendt igen på banen, da Winnipeg Jets slog Tampa Bay Lightning, der vandt Stanley Cup-trofæet i 2020 og 2021. Over 17 minutter fik danskeren på isen i sit comeback, og præstationen kastede efter kampen roser af sig fra holdkammeraten Kyle Connor, som var glad for at have danskeren tilbage på holdet. - Jeg syntes, han gjorde et godt stykke arbejde. Det er altid svært at være ude så længe. Han hjalp os virkelig meget i dag og gjorde sit arbejde godt, siger holdkammeraten, der scorede Winnipeg Jets' tredje mål, til Winnipeg Sun. Kampen var Nikolaj Ehlers tredje i denne NHL-sæson, og i dem står han noteret for tre assists. Holdet ligger på nuværende tidspunkt på tredjepladsen i Western Conference.

Referat:
For første gang i godt og vel to og en halv måned var Nikolaj Ehlers i kampuniformen for Winnipeg Jets.